Հարություն Մինասյան (վիրաբույժ)

Հարություն Հովհաննեսի Մինասյան (), հայ խորհրդային վիրաբույժ, ՀԽՍՀ վաստակավոր բժիշկ (1963), բժշկական գիտությունների թեկնածու (1953)։

Կենսագրություն 
1941 ավարտել է Երևանի բժշկական ինստիտուտի բուժական ֆակուլտետը։ Մասնակցել է Հայրենական մեծ պատերազմին։ 1953 թվականից աշխատում է Երևանի բժշկական ինստիտուտի ֆակուլտետային վիրաբուժության ամբիոնում (1962 թվականից՝ դոցենտ)։ Եղել է Երևան քաղաքի գլխավոր վիրաբույժ (1954-1956 թթ., 1963-1976 թթ.)։ 1965 թվականից Երևանի բժշկական ինստիտուտի ֆակուլտետային վիրաբուժության ամբիոնի մասնաճյուղի («Մալաթիա» հիվանդանոցում) վարիչն է։

Մինասյանը Հայաստանում առաջիններից մեկն է գործնականում կիրառել ինտուբացիոն նարկոզը, առաջինը կատարել կերակրափողահատում (1954)։ Ստամոքսի և 12-մատնյա աղիքի խոցային հիվանդության բուժման ժամանակ կատարել է սելեկտիվ պրոքսիմալ վագոտոմիա (1976) և ներդրել երկրի վիրաբուժական պրակտիկայում։

Պարգևատրվել է Աշխատանքային կարմիր դրոշի շքանշանով։

Հայ վիրաբույժներ
1920 ծնունդներ
Փետրվարի 27 ծնունդներ
Ալեքսանդրապոլ քաղաքում ծնվածներ
1988 մահեր
Փետրվարի 25 մահեր
Երևան քաղաքում մահացածներ
Երևանի պետական բժշկական համալսարանի շրջանավարտներ
ՀԽՍՀ վաստակավոր բժիշկներ
Բժշկական գիտությունների թեկնածուներ
ԽՄԿԿ անդամներ
Աշխատանքային կարմիր դրոշի շքանշանի ասպետներ